སྐྱེ་ཁམས་ཁོར་ཡུག་གི་འགྱུར་ལྡོག་གླེང་དུས་མགོ་ལོག་བོད་རིགས་རང་སྐྱོང་ཁུལ་དགའ་བདེ་རྫོང་གངས་ལུང་ཞང་གངས་ལུང་སྡེ་བའི་ཏང་ཀྲི་པུའུ་ཧྲུའུ་ཅི་བཙན་སྲུང་གིས་གསར་འགོད་པར་ས་དེའི་སྐྱེ་ཁམས་བདག་སྲུང་པས་པར་བླངས་པའི་བརྙན་རིས་རྩ་ཆེན་ཞིག་བསྟན།མགོ་ལོག་ཁུལ་ནི་མདོ་དབུས་མཐོ་སྒང་གི་ས་ཡི་ལྟེ་བ་རྨ་ཆུའི་འབྱུང་ཁུངས་སུ་ཡོད་པ་དང་།གཙང་གསུམ་འབྱུང་ཡུལ་རྒྱལ་ཁབ་རིམ་པའི་རང་བྱུང་སྲུང་སྐྱོབ་ས་ཁུལ་དུ་གཏོགས་ལ།རྒྱ་ཁྱོན་ས་སྤྱི་ཆིངས་འབུམ་བདུན་ཙམ་ལ་སླེབས་ཡོད།དུས་ཡུན་རིང་པོར་ས་དེའི་མང་ཚོགས་ཀྱིས་ཕྱུགས་ལས་ལ་བརྟེན་ནས་ཡོང་སྒོ་བཙལ་བཞིན་ཡོད།འོན་ཀྱང་ཕྱུགས་ཟོག་མང་དྲགས་པ་དང་གད་སྙིགས་སོགས་ཀྱིས་རྩྭ་སར་གཏོར་བརླག་ཐེབས་པས་ས་དེའི་རྩྭ་ས་བྱེ་འགྱུར་དང་ཞན་འགྱུར་གྱི་གནས་ཚུལ་ཚབས་ཆེན་དུ་གྱུར་བ་དང་།མི་དང་ཕྱུགས་ཟོགརྩྭ་སབཅས་བར་གྱི་འགལ་བ་ཉིན་རེ་བཞིན་འབུར་དུ་ཐོན་པས།མང་ཚོགས་ཀྱི་ཡོང་སྒོ་འཕར་དཀའ་བ་དང་དབུལ་ཕོངས་ལས་ཐར་དཀའ་བར་གྱུར།